Camí de Nora posa en escena ‘Faules del Camp de Morvedre’ en el Casal Jove
12 de febrer 2019

![](/media/pcqjzf1v/085_c_faules_cami_nora_01.jpg)  
  

La companyia de teatre local Camí de Nora interpretarà divendres que ve, 15 de febrer, l'obra _Faules del Camp de Morvedre_ en el Casal Jove del Port de Sagunt a les 17.30h. 

  

Amb entrada gratuïta, esta obra està basada en el primer recopilatori de rondalles que va realitzar en els anys 80 del passat segle el Grup d'Estudis del Medi Murbíter, grup format per mestres i gent de la cultura de la comarca. 

  

Una característica d'esta compilació de llegendes, seguint els passos d'Enric Valor, és assenyalar en el mapa on ocorre l'acció, en quin poble i per on viuen, caminen o fugen els protagonistes i fins i tot dona informació de per què tenen el nom que tenen les muntanyes, els barrancs o les coves.

  

Perquè la peça teatral siga molt didàctica i entretinguda l'artista Mamumé ha creat una escenografia a partir del mapa del Camp de Morvedre on els xiquets i xiquetes aprenen on estan els pobles i quins són els seus principals monuments i espais naturals. A més la narradora de les rondalles, Sandra, presenta als personatges de marioneta de les històries i canta les llegendes.

![](/media/ruzj0obm/085_c_faules_cami_nora.jpg)  

*   [](http://www.facebook.com/sharer.php?u=https://aytosagunto.es/va/actualitat/cami-de-nora-posa-en-escena-faules-del-camp-de-morvedre-en-el-casal-jove/ "Facebook")
*   [](http://twitter.com/share?url=https://aytosagunto.es/va/actualitat/cami-de-nora-posa-en-escena-faules-del-camp-de-morvedre-en-el-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cami-de-nora-posa-en-escena-faules-del-camp-de-morvedre-en-el-casal-jove/ "Linked In")
*   [](mailto:?body=https://aytosagunto.es/va/actualitat/cami-de-nora-posa-en-escena-faules-del-camp-de-morvedre-en-el-casal-jove/)